พระราชบัญญัติจัดตั้งศาลจังหวัดที่อำเภอสุโขทัยธานี จังหวัดสวรรคโลก พุทธศักราช 2477
ประกาศวันที่ 1935-04-14

content: พระราชบัญญัติ จัดตั้งศาลจังหวัดที่อำเภอสุโขทัยธานี จังหวัดสวรรคโลก พุทธศักราช ๒๔๗๗
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๗ มีนาคม พุทธศักราช ๒๔๗๗) อนุวัตน์จาตุรนต์ อาทิตย์ทิพอาภา เจ้าพระยายมราช ตราไว้ ณ วันที่ ๘ เมษายน พุทธศักราช ๒๔๗๘ เป็นปีที่ ๒ ในรัชชกาลปัจจุบัน
content: โดยที่สภาผู้แทนราษฎรลงมติว่า สมควรจัดตั้งศาลจังหวัดขึ้นที่อำเภอสุโขทัยธานี จังหวัดสวรรคโลก เพื่อสะดวกแก่ผู้เกี่ยวข้องทางอรรถคดีในโรงศาล จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติจัดตั้งศาลจังหวัดที่อำเภอสุโขทัยธานี จังหวัดสวรรคโลก พุทธศักราช ๒๔๗๗”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ตั้งศาลจังหวัดสำหรับพิจารณาพิพากษาคดีขึ้นที่อำเภอสุโขทัยธานี จังหวัดสวรรคโลก เรียกว่า “ศาลจังหวัดสุโขทัย” ตั้งแต่วันที่ ๑ มิถุนายน พุทธศักราช ๒๔๗๘
sectionNo: 4
content: มาตรา ๔ ศาลจังหวัดสุโขทัยมีเขตตลอดท้องที่อำเภอสุโขทัยธานี อำเภอคลองตาล อำเภอบ้านไกร บรรดาคดีของสามอำเภอนี้ที่ค้างพิจารณาในศาลจังหวัดสวรรคโลกในวันจัดตั้งศาลจังหวัดสุโขทัย ให้โอนไปยังศาลจังหวัดสุโขทัย
sectionNo: 5
content: มาตรา ๕ ให้รัฐมนตรีว่าการกระทรวงยุติธรรมและกระทรวงมหาดไทยปฏิบัติการให้เป็นไปตามพระราชบัญญัตินี้
content: ผู้รับสนองพระบรมราชโองการ (ตามมติคณะรัฐมนตรี) พระยานิติศาสตร์ไพศาลย์ รัฐมนตรี